শুদ্ধসত্ত্ব জানালো, আবহাওয়া ও প্রকৃতিতে অসংখ্য শক্তি ঘুরে বেড়াচ্ছে যা মানব জীবনের পক্ষে গ্রহণযোগ্য নয়। যার মধ্যে কার্বন ডাই অক্সাইড অন্যতম। এই কার্বন ডাই অক্সাইডই গ্লোবাল ওয়ার্মিং এর মূল কারন। এছাড়া সমস্ত এনার্জি তৈরির জন্য কার্বন প্রয়োজন। যেমন পেট্রলে গাড়ি চললে তা থেকে তৈরি হচ্ছে কার্বন ডাই অক্সাইড। আবার থার্মাল পাওয়ার প্ল্যান্টে কয়লার মাধ্যমে উৎপন্ন হওয়া কার্বন ডাই অক্সাইড থেকে বিদ্যুৎ পাওয়া যাচ্ছে। শুদ্ধসত্ত্বের হাতিয়ার এই প্রকৃতির শক্তি। প্রকৃতির এই বিষাক্ত কার্বন ডাই অক্সাইডকে একটি অ্যালুমিনিয়াম পাতের মধ্যে দিয়ে ধরে তা ছোট ইলেক্ট্রনিক সার্কিটের মধ্যে দিয়ে চালান করে উৎপন্ন হবে ১২ ভোল্টের শক্তি। যার জন্য খরচ হবে মাত্র ৫০০ থেকে ১০০০ টাকা। অন্যদিকে হাইড্রো পাওয়ার প্ল্যান্ট, সোলার পাওয়ার প্ল্যান্ট এর ইন্সটলেশন চার্জ অনেক বেশি। জায়গাও লাগে বেশি। সেই তুলনায় শুদ্ধসত্ত্বের ফর্মুলায় পথ দেখাতে পারে গোটা দুনিয়াকে। এগিয়ে যেতে পারে ভারত।